На гэтым здымку — цэнтр аграгарадка Калацічы. Так ён выглядае звычайным восеньскім днём, а вось заўтра, 30 верасня, гэтая частка цэнтральнай вуліцы непазнавальна зменіцца, і людзей тут не тое што пабольшае, а будзе вялікая колькасць. Менавіта сюды, у гэтае месца, з’едуцца прадстаўнікі ўсіх працоўных калектываў раёна, артысты, умельцы, спартсмены, гандляры — каб адзначыць, адсвяткаваць любімае свята працаўнікоў сяла — фестываль-кірмаш “Дажынкі”. Далучыцца да іх радасці, павіншаваць іх з працоўнымі перамогамі аргкамітэт фестывалю запрашае ўсіх жыхароў і гасцей Глушчыны.